b'\n_START_ARTICLE_\nMykolas Vielhorskis (1805)\n_START_SECTION_\nKilm\xc4\x97\n_START_PARAGRAPH_\nMykolas Vielhorskis gim\xc4\x97 1755 m. Horochive, Podol\xc4\x97s apskrityje, kunigaik\xc5\xa1\xc4\x8di\xc5\xb3 Mykolo Vielhorskio ir jo \xc5\xbemonos El\xc5\xbebietos Oginskos \xc5\xa1eimoje. Kil\xc4\x99s i\xc5\xa1 kunigaik\xc5\xa1\xc4\x8di\xc5\xb3, lot. "Hrabia" Vielhorski\xc5\xb3 gimin\xc4\x97s.\n_START_SECTION_\nTarnyba kariuomen\xc4\x97je\n_START_PARAGRAPH_\nKarin\xc4\x99 tarnyb\xc4\x85 prad\xc4\x97jo kaip karininkas Austrijos kariuomen\xc4\x97je. Jo pulko draugas buvo kunigaik\xc5\xa1tis Juzefas Poniatovskis._NEWLINE_Mykolas Vielhorskis buvo Austrijos-Turkijos (1787\xe2\x80\x941791) karo dalyvis. M\xc5\xab\xc5\xa1yje netoli \xc5\xa0abaco tvirtov\xc4\x97s buvo su\xc5\xbeeistas.  _NEWLINE_V\xc4\x97liau kartu su Juzefu Poniatovskiu gr\xc4\xaf\xc5\xbeo \xc4\xaf t\xc4\x97vyn\xc4\x99 ir \xc4\xafstojo \xc4\xaf Lenkijos karalyst\xc4\x97s kariuomen\xc4\x99. Kaip \xc5\xbeinia, Abiej\xc5\xb3 Taut\xc5\xb3 Respublikos sud\xc4\x97tyje buvusi\xc5\xb3 Lenkijos karalyst\xc4\x97s ir Lietuvos Did\xc5\xbeiosios Kunigaik\xc5\xa1tyst\xc4\x97s kariuomen\xc4\x97s buvo atskiros. _NEWLINE_Prad\xc4\x97j\xc4\x99s karin\xc4\x99 tarnyb\xc4\x85 Mykolas Vielhorskis buvo paskirtas 2-osios Voluin\xc4\x97s divizijos pulkininku. _NEWLINE_1792 metais Mykolas Vielhorskis kaip min\xc4\x97tos divizijos vadas dalyvavo Abiej\xc5\xb3 Taut\xc5\xb3 Respublikos ir Rusijos imperijos (1792 m.) kare.  T\xc5\xb3 pa\xc4\x8di\xc5\xb3 met\xc5\xb3 bir\xc5\xbeelio 14 d. Voluin\xc4\x97je patyr\xc4\x97 pralaim\xc4\x97jim\xc4\x85 Boru\xc5\xa1kovi\xc4\x8di\xc5\xb3 m\xc5\xab\xc5\xa1yje. _NEWLINE_Mykolas Vielhorskis buvo Abiej\xc5\xb3 Taut\xc5\xb3 Respublikos karaliaus Juzefo Poniatovskio de\xc5\xa1inioji ranka. Pasi\xc5\xbeym\xc4\x97jo Zelenc\xc5\xb3 m\xc5\xab\xc5\xa1yje. Ta\xc4\x8diau buvo apkaltintas, kad m\xc5\xab\xc5\xa1io metu su  ilgame\xc4\x8diu bi\xc4\x8diuliu Juzefu Poniatovskiu kalb\xc4\x97jo tarpusavy voki\xc5\xa1kai. Po Abiej\xc5\xb3 Taut\xc5\xb3 Respublikos karaliaus prisijungimo prie Targovicos konfederacijos Vielhorskis atsistatydino ir i\xc5\xa1vyko \xc4\xaf u\xc5\xbesien\xc4\xaf.\n_START_SECTION_\nDalyvavimas 1794 m. sukilime\n_START_PARAGRAPH_\n1794 m. gegu\xc5\xbe\xc4\x99 Mykolas Vielhorskis gr\xc4\xaf\xc5\xbeo \xc4\xaf Abiej\xc5\xb3 Taut\xc5\xb3 Respublik\xc4\x85 ir aktyviai dalyvavo Kosciu\xc5\xa1kos sukilime. 1794 m. Mykolas Vielhorskis buvo paskirtas Lietuvos Did\xc5\xbeiosios Kunigaik\xc5\xa1tyst\xc4\x97s sukil\xc4\x97li\xc5\xb3 kariuomen\xc4\x97s vadu. _NEWLINE_Po Vilniaus kapituliacijos atsistatydino. _NEWLINE_Mykolas Vielhorskis kartu su generolu Juzefo Poniatovskiu, Stanislovu Mokronovskiu ir Eustachijumi Sangu\xc5\xa1ka sudar\xc4\x97 atskir\xc4\x85 frakcij\xc4\x85 kariuomen\xc4\x97je. _NEWLINE_Vis\xc4\x85 gyvenim\xc4\x85 kent\xc4\x97jo nuo su\xc5\xbealojim\xc5\xb3 komplikacij\xc5\xb3, patirt\xc5\xb3 m\xc5\xab\xc5\xa1yje prie \xc5\xa0abaco 1788 metais._NEWLINE_1792 m. metais Mykolas Vielhorskis buvo apdovanotas \xe2\x80\x9eVirtuti Militari\xe2\x80\x9c ordinu._NEWLINE_Mykolas Vielhorskis mir\xc4\x97 1805 m. Vienoje.\n_START_SECTION_\n\xc5\xa0eima\n_START_PARAGRAPH_\nMykolas Vielhorskis buvo ved\xc4\x99s du kartus. Pirmoji \xc5\xbemona - Selina P\xc5\xbeevska, su ja susilauk\xc4\xaf trej\xc5\xb3 vaik\xc5\xb3 (Mykolo, Juzefo ir Michalinos). 1798 m. metais ved\xc4\x97 antr\xc4\x85 kart\xc4\x85 Aleksandr\xc4\x85 Kurdvanovsk\xc4\x85 (1783\xe2\x88\x921849), Abiej\xc5\xb3 Taut\xc5\xb3 Respublikos did\xc5\xbeiojo prievaizos Jano Plasido Kurdvanovskio (1746 - 1824) ir Rozalijos Chumbelinos Potockos  dukter\xc4\xaf, su kuria tur\xc4\x97jo s\xc5\xabn\xc5\xb3 Aleksandr\xc4\x85 Gustav\xc4\x85 (1798\xe2\x88\x921874).'